By & Havn inviterede i foråret alle idérige hoveder til at byde ind med nye, spændende aktiviteter til Københavns blå byrum. Se hvilke fem, nye aktiviteter man kan få glæde af i havnen denne sommer.

20 ansøgninger modtog By & Havn med forskellige typer af ideer og projekter til havnen. Fire af dem er nu klar til at blive søsat, og et enkelt er allerede blevet afholdt.

By & Havn arbejder for en levende havn med en god balance af byliv, rekreative og kommercielle aktiviteter, og derfor inviterede selskabet i maj alle aktører til at byde ind med nye, spændende aktiviteter til Københavns blå byrum. Det kommer der nu fem nye projekter ud af, og flere vil komme til med tiden. Fremover kan man nemlig søge om at søsætte sit projekt i havnen seks gange om året.